במהלך השנים, דעך כוחו הכלכלי של הבנק שאותו הקים ג'יימס מאיר רוטשילד ואשר צבר את רוב הונו מעסקאות מימון למיזמים שונים שהנהיגו ממשלות מדינות אירופה. דעיכה זו החלה בסופה של המאה ה-19 ונבעה בעיקר מפיתוחן של שיטות מימון ממשלתיות חדשות, שהיו עדיפות על השיטות המיושנות יחסית של בנק רוטשילד. על אף הירידה בהיקף עסקיהם, נשארו צאצאיו של ג'יימס במרכז זירת העסקים הבינלאומית. עם זאת, בשנת 1982 ספגה הרשת זעזוע קשה עם ההלאמה של הבנק המרכזי שלה על ידי ממשלת צרפת הסוציאליסטית בראשותו של פרנסואה מיטראן. את הריסות העסק המשפחתי שיקם אחד מצאצאיו של ג'יימס, אריק דה רוטשילד, שיחד עם בן דודו דוד הקים בנק משפחתי חדש והפך אותו לעסק מצליח.
על שמו נקרא היישוב זכרון יעקב. שמו המקורי של בית הכנסת הנקרא היום החורבה היה "בית יעקב" לאור תרומתו של ג'יימס לבית הכנסת. מאחר שבית הכנסת שכן במתחם המכונה חורבת רבי יהודה החסיד דבק שם זה בבית הכנסת וכך הוא נקרא היום באופן רשמי.
האביטוס
פעולת כרמה
משפט הערך הממוצע המוכלל
נתן מאיר רוטשילד
נתן מאיר רוטשילד (באנגלית: Nathan Mayer Rothschild; 16 בספטמבר 1777 – 28 ביולי 1836) היה בנקאי אנגלי-יהודי, בן למשפחת רוטשילד ומייסד הענף האנגלי של המשפחה.
ביוגרפיה.
נתן מאיר נולד בגטו היהודי בעיר פרנקפורט שבגרמניה, כבנו (השלישי) של מייסד המשפחה מאיר אנשל רוטשילד. בשנת 1798, בגיל 21, נשלח נתן מאיר על ידי אביו לאנגליה, לצורך הכשרת הקרקע להקמת סניף ראשון באיים הבריטים לעסק הבנקאות המשפחתי. נתן מאיר הגיע לאנגליה והתיישב במנצ'סטר, שם הקים עסק קטן לסחר בטקסטיל. מספר שנים מאוחר יותר עבר נתן מאיר לבירה לונדון, הקים סניף לעסק הפיננסי של אביו והחל עושה הון בסחר באיגרות חוב.
נתן מאיר רוטשילד הפיק רווחים מניצחון בריטניה על צרפת כתוצאה מניצחון ארתור ולסלי, הדוכס הראשון מוולינגטון בקרב ווטרלו בשנת 1815. לפי הסיפור הידוע, הוא היה במקום הקרב, וכאשר נוכח כי הצרפתים עומדים להפסיד בקרב, רכב על סוס להמבורג, שכר אונייה אשר הביאה אותו לאנגליה. בהגיעו ללונדון קנה ניירות ערך בריטיים שמחירם היה בשפל, שכן טרם היה ידוע על הניצחון של המצביא הבריטי ועל ידי כך התעשר עושר רב ביום אחד. בני-המשפחה מכחישים סיפור זה וטוענים כי רוטשילד לא היה מעולם בשדה הקרב. אמנם המידע הגיע אליהם יומיים לפני שהגיע לאחרים, אבל היה זה באמצעות יונת דואר.
בשנת 1816 זכו שני אחיו הגדולים של נתן מאיר בתואר "ברון" מטעם קיסר אוסטריה. שנתיים לאחר מכן, ב-1818 זכה גם נתן לקבל את התואר ברון. שלא כאחיו הגדולים, אשר התהדרו בתוארי האצולה הטריים שלהם והוסיפו לשמם את הקידומת המכובדת "פון" כדי להציג את מעמדם החדש, נתן מאיר לא חיבב את הפיכתו לחלק מהחוג האריסטוקרטי במדינה, ואף טען כי התואר החדש יוצר פער לא רצוי בינו לבין שכניו האנגלים.
התואר ברון בממלכה הבריטית לא הקנה מעמד של לורד ולא אפשר כניסה לבית הלורדים. יהודים רבים אחרים, בהם גיס אשתו משה מונטיפיורי, זכו גם הם לתואר זה. רק נכדו של נתן מאיר, נתן רוטשילד, זכה לתואר לורד ונחשב בעצם ללורד רוטשילד האנגלי הראשון.
במסגרת עסקי הטקסטיל שלו הקים נתן רשת של סוכנים, בלדרים ומשלחים אשר הניבו את הכסף הדרוש למימון צבאותיו של ארתור ולסלי, הדוכס הראשון מוולינגטון בספרד ופורטוגל. בשנת 1818 הוא הצליח לארגן הלוואה בסך 5 מיליון לירה שטרלינג לממשלה הפרוסית. הייתה זו ההלוואה הראשונה אותה העניק נתן לממשלה אירופאית וזו הביאה אחריה הלוואות דומות נוספות שהפכו במרוצת השנים לעיקר פרנסתו. הונו העצום אפשר לו להגיע לעמדת כוח כה רמה באנגליה, שבשנת 1825 הוא היה מסוגל לספק את כמות הכסף הדרושה ל"בנק אנגליה" כדי למנוע מפלה כלכלית שהחלה מתרחשת במדינה.
עד למותו בשנת 1836, הספיק נתן מאיר רוטשילד להבטיח את מעמדם של בני משפחתו כבנקאי ההשקעות החשובים ביותר בבריטניה ושאר אירופה. בדיווח על מותו של נתן מאיר בטיימס של לונדון נאמר כי הוא היה האדם העשיר ביותר באנגליה. את עסקי המשפחה באנגליה ירש לאחר מותו של נתן בנו ליונל נתן דה רוטשילד.
משפחתו.
ב-22 באוקטובר 1806 נשא נתן בלונדון את חנה בָּארֶנְט כהן (1783–1850), ולהם נולדו שבעה ילדים:
אחות אשתו, יהודית, נשאה לסר משה מונטיפיורי.
נתן מאיר ואשתו האנה נקברו לאחר מותם בבית הקברות האשכנזי שבשכונת וייטצ'אפל שבלונדון.
היה חבר בתנועת הבונים החופשיים.
קרטין
קֵרָטינים (Keratin) היא קבוצה של חלבונים סיביים בלתי מסיסים ובלתי ניתנים לעיכול שיוצרים את הרקמות הקרניות של הגוף, כגון ציפורניים, שיער והשכבה החיצונית ביותר של העור. אצל בעלי חיים מסוימים הקרטין הוא המרכיב את הקרניים. משפחת הקרטינים משמשת גם את הסיבים המתווכים בשלד התא.
מבחינים בשני סוגי קרטין:
תכונות החלבון נקבעות על ידי הארגון העל-מולקולרי שלהם (המבנה השניוני והשלישוני). תכונות אלו נקבעות על ידי הרכב חומצות האמינו בפפטיד. הקרטין מכיל בעיקר חומצות אמינו קטנות: גליצין ואלאנין. בחלבון המשי (שהוא β קרטין) שתי חומצות אלו מהוות 75-80% מכלל חומצות האמינו שבשרשרת.
כיוון שהקבוצות הצדדיות של חומצות אמינו אלו קטנות (אטום מימן בודד בגליצין וקבוצת מתיל באלאנין) אין הפרעה מרחבית ליצירת קשרי מימן בין קבוצה קרבוקסילית לקבוצה אמינית בשרשראות פפטידיות סמוכות. כתוצאה נוצר מבנה צפוף וקשיח, והשרשראות המולקולריות נוטות להיכרך זו סביב זו (וכך מקנות ייצוב מרבי של קשרי מימן) וליצור סיבים. מבנה צפוף זה הופך את החלבון לבלתי ניתן לעיכול, משום שהקשרים אינם חשופים לאנזימים במערכת העיכול. בנוסף, עשיר הקרטין בציסטאין המייצב עוד יותר את המבנה הצפוף על ידי קשרי גפרית.
קרנוציט הוא תא המייצר, בין השאר, קרטין.
בתחום הטיפוח והיופי, קרטין משמש במספרות להלחמת תוספות שיער, להחלקת שיער ולשיקום שיער פגום.
פרוטאז K הוא אנזים היכול לפרק קרטין, ומכאן שמו.
כפיס המוח
כְּפִיס הַמּוֹחַ (TA: Corpus callosum) הוא מבנה במוח של יונקים (לבד מיונקי הביב ומחיות כיס) שמורכב מאוסף של אקסונים.
חלק זה מחבר בין שתי ההמיספרות של המוח הגדול, הימנית והשמאלית.
הוא מאפשר להמיספרות לחלוק ביניהן מידע, כך שכל צד של המוח יכול לדעת מה השני תופס ועושה. חלק ניכר ממעבר המידע בין ההמיספרות מתבצע דרך כפיס המוח. על כן יש לו תפקיד משמעותי בתקשורת של מערכת העצבים.
כפיס המוח הוא המבנה הגדול ביותר של חומר לבן במוח, והוא מכיל כ-300 מיליון אקסונים.
כפיס המוח נוצר בעת ההריון, בשבועות 8–9.
הפלסטיות של כפיס המוח.
כפיס המוח מאופיין ביכולת פלסטית גבוהה יחסית.
גמישות זו משקפת ככל הנראה את הצורך הרב באפשרות לשנות קשרי עצב מסוימים בקליפת המוח.
פגיעה בכפיס המוח.
פגיעה בכפיס המוח יכולה להשפיע על התפקוד הקוגניטיבי של האדם.
מטרת הניתוח היא לחסום את האפשרות של הפעילות החשמלית האלימה המלווה להתקפי אפילפסיה לעבור בין ההמיספרות.
מחקר.
בעבר במקרי אפילפסיה קשים, היו מורידים את כפיס המוח בניתוח וסברו כי הדבר לא מהווה פגיעה קשה, אולם בעקבות מחקריו של רוג'ר ספרי (שזכה על כך גם בפרס נובל בשנת 1981) התברר כי לחלק זה תפקיד חשוב בהעברת מידע בין ההמיספרה הימנית והשמאלית.
הבדלים בגודל הכפיס.
לנשים יש כפיס מוח עבה יותר, ע"פ מחקרים המובאים בספרים כמו "פרדוקס המינים" של סוזן פינקר (אחותו של סטיבן פינקר), "ההבדל המהותי" של סיימון ברון-כהן, "המוח הנשי" ו"המוח הגברי" של לואן בריזנדיין ועוד.
. עד כה לא נמצאה משמעות תפקודית להפרש הגדלים. בנוסף נמצא כי כפיס המוח של שמאליים ושל מוזיקאים בממוצע גדול יותר מזה של האוכלוסייה הכללית.
קורה
קובייה
קובייה (ביוונית: הֶקְסַאהֶדְרוֹן) היא פאון משוכלל בעל 6 פאות ריבועיות הניצבות כל אחת לכל שכנותיה. לקובייה יש 8 קודקודים ו- 12 מקצועות שווים באורכם.
הקובייה מופיעה באופן טבעי במערכת צירים קרטזית, משום שהיא כדור היחידה של נורמת-אינסוף על המרחב האוקלידי התלת-ממדי.
קובייה היא מקרה פרטי של מקבילון, תיבה ומעוינון.
סימטריות.
חבורת הסימטריות של הקובייה פועלת טרנזיטיבית על הקודקודים, על הצלעות ועל הפאות; פעולתה של חבורת הסימטריות על ארבעת אלכסוני הקובייה מממשת איזומורפיזם בינה לבין החבורה הסימטרית formula_1. בפעולה על איחוד הקודקודים, הצלעות והפאות לכל איבר לא טריוויאלי יש בדיוק שתי נקודות שבת; זוהי פעולה איזומורפית לסימטריות הסיבוביות של הרומביקובאוקטהדרון (המתקבל מהרחבת כל קודקוד לפאה משולשת, וכל מקצוע לפאה ריבועית המסומנת בצבע אחר מן הפאות המקוריות של הקוביה).
חבורת הסימטריות של השלד של הקובייה, שהוא הגרף המורכב מן הקודקודים והצלעות בלבד, היא מסדר 48; לסימטריות הקודמות נוסף גם היפוך מבפנים-החוצה, שאינו אפשרי בקובייה מלאה.
תכונות גאומטריות.
קובייה אפשר לאפיין באמצעות פרמטר אחד בלבד, למשל אורך אחד המקצועות: כל הקוביות שיש להן מקצועות שווים באורכם, חופפות זו לזו. באותה מידה ניתן לאפיין קובייה באמצעות שטח אחת הפאות שלה, שטח הפנים שלה או הנפח שלה.
בקובייה בעלת מקצוע formula_2 מתקיים:
אם קובייה כזו תמוקם במערכת צירים קרטזית באופן שמרכזה בראשית הצירים, ומקצועותיה מקבילים לצירים, אזי קדקודיה ימצאו בקואורדינטות: formula_6.
אם formula_7, הקובייה נקראת קוביית יחידה.
הצורה הדואלית של הקובייה, כלומר הפאון שיתקבל מחיבור בין מרכזי כל הפיאות, היא תמניון.
לקובייה יש אחת עשרה פריסות, המשמרות את צורת הפאות הריבועיות שלה. במילים אחרות, קיימות אחת עשרה דרכים להשטיח קובייה חלולה על ידי חיתוך שבעה ממקצועותיה.